Gereja Santo Antonius Purbayan Surakarta

Gereja Santo Antonius Purbayan Surakarta inggih menika salah satunggaling Gereja Katolik ingkang madeg wonten ing salebeting kitha Surakarta ingkang sampun ginanjar yuswa 109 taun ing taun 2025 punika.

 Sujarah 
Gereja Santo Antonius Purbayan Surakarta inggih menika salah satunggaling wangunan tetilaran sujarah ingkang wigatos mliginipun lampah sumebaring agami Katolik wonten ing Kitha Surakarta. Madeg wiwit wulan Nopember taun 1916 lan kalebet Gereja ingkang sampun sepuh.

Pamadegipun gereja punika kaprakasan dening Romo Cornelis Stiphout, SJ, minangka dados pastor sepisanan. Kawontenanipun gereja menika sanes kangge papan panggenan pangibadah mirungganipun kangge bebrayan agung ingkang ngrasuk agami Katolik, nanging ugi dados punjer sumebaring agami Katolik ingkang anggadhahi ayahan salebeting amangun iman Katolik miturut wulangan ingkang sampun kasebar dening piyayi Walandi.

Mlebetipun agami Katolik tumuju wonten Surakarta, para misionaris utawi piyayi ingkang gadhah ayahan kangge nyebar agami  boten kagungan siti kangge amangun gereja. Pakubuwana IX, duk rikala taksih jumeneng wiwit taun 1861-1893 kagungan krenteg kangge maringaken Dalem kagunganipun Raja inggih menika Pakubuwana VII dening para misionaris.

 Masa Pangrembakan 
Wiwit B. Hagdorn, S.J. dados Romo Paroki Purbayan, panggilan dados suster, bruder, lan imam dipunrembakakaken. Misa Minggu katindakaken kaping tiga, satunggalipun in basa Jawa. Sawise niku, gereja resmi saha dados paroki mandiri, kapisah saking Purbayan ing 1940. Romo C. Verhaar, S.J. mbentuk Dewan Gereja lan ngrembakakaen kelompok kegiatan, kados koor Santa Cecilia, koor Jawa, Kerasulan Doa, lan Kongregasi Maria. 

Nalika ing jaman penjajahan Jepang (1942-1950), kahanan umat sempat keganggu. Gereja Santo Petrus ingkang nembe ngadeg dipunjarah. Nanging, marga saking berkahipun Allah lan keuletane bapak Koster, Gereja Purbayaan kaslametaken. 

 Papan Panggenan 
Panggenanipun Gereja Santo Antonius Purbayan wonten ing pinggiring ratan Arifin. No 1, kalebet wewengkon Kampung Baru, Pasarkliwon, Surakarta kanthi kode pos 57111. Utawi mapan wonten ing saleripun Balaikota Surakarta.

 Panyuluh Misa 

 Misa Jumuwah sepisan 05:30 WIIK lan 12:00 WIIK

 Misa Jumuwah sepisan (Adorasi Pentahtaan, Sakramen Mahakudus) 18:00 WIIK
 Misa Setu 16:30 WIIK lan 18:00 WIIK
 Misa Minggu 05:30 WIIK lan 07:00 WIIK lan 08:30 WIIK lan 16:30 WIIK lan 18:00 WIIK

 Rujukan